**Szakmai beszámoló**

Egy nappal a Föld-napja után, a II. János Pál Pápa Kutatóközpont Teremtésvédelmi Kutatóintézete keretei között működő Genezis Kiválósági Diákműhely által került megrendezésre online formában a Teremtésvédelem témáját körbejáró szakmai kerekasztal-beszélgetés, amelynek meghívott előadója Ft. Prof Dr. Harsányi Ottó ferences szerzetes volt. Az eseményt a Genezis Kiválósági Diákműhely alapítója és vezetője, Tahyné Kovács Ágnes moderálta.

Rögtön az elején Dr. Harsányi Ottó a Teremtésvédelem fogalmát elhatárolta a filozófiai értelemben művelt környezetetikától, a bioetikától, a gazdasági etikától illetve a család etikától. Hangsúlyozta, hogy ezek szorosan összefüggnek egymással abban az értelemben, hogy mindegyik terület a saját módján analógia a Szentháromság tanával. Az átfogó ökológia fogalmának tárgyalása során az előadó kifejtette, hogy a katolikus morálteológiához legközelebb álló irányzat a perszonalizmus, a *bonum humanum.* Az ontológián alapuló perszonalizmus princípiuma az, hogy az ember mindig cél és sohasem eszköz. Teremtésvédelmi szemszögből fontos annak hangsúlyozása, hogy az embert Isten önmagáért teremtette, így az ember önmagában és a (kollegiális, baráti, családi stb.) kapcsolataiban hordja az értékét. A teológiai háttere ennek a Szentháromságtan. Magisztrális szinten ebben az értelemben felfogott átfogó ökológia fogalma először 1967-ben jelent a *Populorum progressio* enciklikájában.

A Hume-i törvény szerint pusztán az empirikus adatokat nem tudunk normatív etikává formálni, így szükségszerű lesz egy klasszikus metafizikai ontológia, amelynek segítségével végül normatív modelleket tudunk kialakítani. A normatív modellek mindig valamifajta értéknek, jónak (*bonum)* az elmőzodítására hivatottak. Dr. Harsányi Ottó azt hangsúlyozza, hogy mindig van egy *finis, fine*, amely felé az emberi világ és az emberi élet tart. Egy ideális állapot, amelyben az emberi élet kibontakozhat, kapcsolatait megfelelően ápolhatja vagy egészségét fenntarthatja. Ezen javak összessége a közjó, amely valamilyen irányba tart. Ez a *telsoz,* amelyet először Arisztotelész boldogságnak fogalmazott meg, és amelyet majd a kereszténység is átvesz.

A következő témában az előadó a filozófiai környezetetikai elméleteket ismertette, illetve kifejtette előnyeiket és hátrányaikat. Megkülönböztette a következményekre koncentráló érvet a deontolgikus érvektől, majd az antropocentrikus és az ökocentrikus elméletek előnyeiről és hátrányairól adott alapos képet.

Ezután előadónk rátér a környezetetika és a társadalometika korrelációjára, példákkal alátámasztja a két terület egymásravonatkozását (LS 70, Káin 120, 136). A korreláció arra mutat rá, hogy az Isten-ember és az ember-ember kapcsolat mindig összefügg, hiszen mindkettő az emberi cselekvésből fakad, amely cselekvésnek pedig egy egységes motivációs alapja van. Éppen ezért, amikor Ferenc pápa a *Laudato Si’* kezdetű enciklikájában is a technokartikus paradigmáról beszél, akkor arra mutat rá, hogy nem csak a teremtett világot és a környezetet védjük, hanem ezzel együtt az embernek a saját természetét is.

A tartalmas előadás végére, Dr. Harsányi Ottó kiemeli, hogy a Teremtésvédelem a Singer-i értelemeben vett környezetetikától abban különbözik, hogy keresztény teológia elismeri a fokozati ontológiát és a vele együttjáró értékhierarchiát. Az ember nem azonos a világgal. Ember Istennek a képére lett teremtve, így a hasonlóság egy olyan életút, amely szükségképpen a beteljesülés felé tart. A teremtésnek célja van, amely egyúttal azt is sugallja, hogy az embernek dolga van a természettel. A *creatio continua* értelmében, pedig az ember részt vesz az új teremtésében is. Fontos, hogy a Teremtésvédelem a teremtett világ egészének a megőrzésére irányul így nem csak a környezeti válságra igyekszik választ adni, de a gazdasági és demográfiai problémákra is.

A témával foglalkozó dogmatikai (*Redemptor hominis*), az emberi fejlődést érintő (*Sollicitudo rei socialis, Centesimus annus, Caritas in veritate)* és teológiai bioetikai (*Evangelium vitae)* dokumentumot mellett, a témával közvetlenül foglalkozó megnyialtkozásokról (II. János Pál a béke világnapjára szóló üzenete, az Egyház társadalmi tanításának kompendiuma, *Laudato Si’)* is számott adott a Genezis Kiválósági Diákműhely résztvevőinek az előadó.

Az előadás végeztével a kerekasztal-beszélgetés során, a moderátor segítségével Diákműhely tagjai értékes hozzászólásokkal és a saját kutatási témáik ismertetésével gazdagították a szakmai találkozót.